Peradilan Adat – Sulik Aie
Oleh : Datuak Endang Pahlawan
Pada tanggal 23 November 2006 yang lalu, kami dari KAN Sulit Air telah melangsungkan peradilan perdamaian adat, setelah sekurangnya seabad peradilan adat ini hilang dari bumi Minangkabau. Kebetulan kasus pertama yang disidangkan adalah masalah tanah ulayat, mudah-mudahan hal ini dapat menjadi pertimbangan yurisprudensi dalam penyelesaian permasalahan yang sama di tempat lain. Petikan keputusan sidang saya sampaikan di sini, dengan catatan: nama-nama yang terkait dalam perkara telah saya ubah seperlunya.
Dasar-dasar pelaksanaan peradilan adat dapat kita lihat di dalam berbagai tambo. Hukum materialnya adalah Undang-undang 20, ditambah dengan dengan hukum formalnya berupa ketentuan tata cara serta persyaratan hakim dsb. Hal ini menunjukkan pada masa lampau peradilan adat dilaksanakan semestinya dengan adanya dasar-dasar penuntutan, dakwaan, dan bentuk-bentuk keputusan. Penyelesaian perkara berjenjang naik bertangga turun, dan bila sampai ke negeri maka penyelesaiannya dilakukan oleh urang ampek jinih.
Sehingga saya memperkirakan bila yang bertindak sebagai hakim adalah penghulu suku, jaksa adalah monti, dan pelaksana eksekusi adalah hulubalang. Jabatan-jabatan ini adalah jabatan profesional, bukan jabatan sako, sehingga sebenarnya tidak pantas diturunkan kepada kemanakan.
Memang benar penyelesaian perkara hukum di balairungsari bukanlah terakhir 1 abad yang lampau. Setidaknya di Sulit Air saya mendengar pernah ada peradilan untuk pelaku perzinahan di sekitar pertengahan tahun 1960-an. Pada tahun 1950-an Buya Zainal Abidin Ahmad juga pernah melakukan gugatan di balairungsari, dst. Sekiranya di tempat lain juga begitu. Sejak baliak banagari, sekarang ini peran-peran ‘peradilan lokal’ juga sudah ditangani langsung oleh Wali Nagari.
Namun saya ingin menyebutkan sistem peradilan adat, yang menggunakan dasar-dasar hukum adat dan dilaksanakan dengan tatacara adat secara seutuhnya, mungkin masih menjadi harapan.
Saya coba flashback sedikit. Sejak tahun 1974 sebenarnya telah dilakukan uniformitas sistem pemerintahan negeri/desa, yang tidak memperdulikan sistem asli setempat. Mundur lagi, sekitar 1966an dibangun struktur vertikal, sistem asli sudah goyah. Lalu mundur lagi, sekitar 1912, mulai diperkenalkan sistem ke-WaliNagari-an. Saya kira ini sejalan dengan penerapan Decentralisatie Wet 1903. Mundur lagi beberapa puluh tahun ke belakang, diperkenalkan sistem Angku Lareh, dst. Hingga sebenarnya tatanan ‘urang ampek jinih’ yang sebenarnya adalah struktur asli pemerintahan negeri sudah mulai melemah dan terus melemah. Pada masa dulunya, sistem peradilan adat adalah lembaga tertinggi hukum di setiap negeri yang bukan merupakan subordinasi dari lembaga apa pun.
Saat ini dengan baliak kito banagari, saatnya disusun tali nan tigo sapilin, tungku nan tigo sajarangan; yang saling berkoordinasi namun bukan saling bersubordinasi. Sehingga mungkin dapat disusun suatu formasi: Wali Nagari (eksekutif), KAN (yudikatif), dan BMN (legislatif). Setidak-tidaknya KAN bisa memperkuat posisi yudikatifnya dalam kondisi sistem sekarang ini.Lampiran keputusan peradilan adat
PUTUSAN PERADILAN PERDAMAIAN ADAT NAGARI SULIT AIR
No. 001/PA/KAN-SA/XI-2006
Untuak kaadilan nan badasarkan
“Adat basandi Syarak, Syarak basandi Kitabullah”
Lembaga Kerapatan Adat Nagari (KAN) Kanagarian Sulit Air dalam hal iko “Bidang Peradilan Adat Nagari”, badasarkan panugasan untuak mengadili dan memutuskan melalui Sidang Majelis Peradilan Perdamaian Adat Nagari melalui surek No. 009/KAN-SA/VIII-2006 tertanggal 29 Agustus 2006 dan bapidoman pado Keputusan KAN No. 196/KAN-SA/XII-2001, Keputusan KAN No. 01/KAN-SA/XII-2005, sarato Perda Kabupaten Solok No. 8 Tahun 2004, Pasal 94, ayat A, C, dan E tentang Peradilan Adat Nagari, alah mamareso pakaro sangketo Tanah Pusako Tinggi (Pangka Tuo), nan basangketo antaro :
1. Namo :
a. BUDI, laki-laki, umur: 40 tahun
b. ANDI, laki-laki, umur: 37 tahun
c. SITI, padusi, umur: 35 tahun
d. TUTI, padusi, umur: 32 tahun
e. DODI, laki-laki, umur: 25 tahun
Suku : Limo Panjang, Rumah Duo Puluah, di bawah payuang panji Datuk Tan Maruhun.
lamat : Tangah Sawah, Jorong Gando, Nagari Sulit Air, Kabupaten Solok.
dengan
2. Namo : RAMDAN, laki-laki, umur: 59 tahun
Suku : Limo Panjang, Rumah Duo Puluah, di bawah payuang panji Datuk Tan Maruhun.
Alamat : Tangah Sawah, Jorong Gando, Nagari Sulit Air, Kabupaten Solok.
Sangketo nan tajadi antaro “mamak jo kamanakan” dengan obyek sangketo adolah tanah ulayat kaum Datuk Tan Maruhun barupo salupak sawah (pangka tuo) nan talatak di Jorong Silungkang (Baliak Parik) di mungko Puskesmas Nagari Sulit Air, Kabupaten Solok, Provinsi Sumatera Barat.
RIWAYAT MASALAH
Pado tahun 1965 M, balangsuang pernikahan antaro: Zainab, suku: Limo Panjang Rumah Duo Puluah, anak kamanakan Datuk Tan Maruhun jo Rahmat Sutan Batuah, suku: Simabur Katianyie Goba, anak kamanakan Datuk Parhimpunan. Sasuai jo tuntutan adat lamo pusako usang alah baisi adat, batuang limbago, nan disababkan dek basawuahnyo ameh nan satangah tigo ameh jo nan sapuluah ameh. Mako nak sakali mambukak puro duo tigo utang lapeh, sakali marangkuah dayuang duo tigo pulau talampau, karano ka ateh alah ta-ambun jantan, ka bawah lah takasiek bulan, bulieh takuruang nak takunci, tapawi nak balantak, sarato ganggam nak ba-untuak, hiduik nak bapangadok, mako diberilah kuaso kapado “kamanakan jo urang sumando” untuak menggunakan salupak tanah ulayat sabagai sawah pangka tuo, nan talatak di Baliak Parik, Jorong Silungkang Nagari Sulit Air yaitu “tambilang basi” dari Kaum rumah gadang Duo Puluah, di bawah payuang panji Datuk Tan Maruhun. Dan salamo itu pulo pasangan Zainab jo Rahmat Sutan Batuah manguasai sarato berhak maambiak hasil sawah pangka tuo, dan mambuek sawah.
Akan tetapi, sakitar tahun 2005 tatagak sajo heller (mesin pemroses padi) di ateh sawah pangka tuo nan tasabuik di ateh. Indak dikatahui, dari mano heller tasabuik datangnyo dan sia nan punyo. Masuaknyo indak sarato tahu. Akan tatapi, sasudah ditalusuri, tanyato Heller ado nan bapunyo, yaitu nan banamo Barmawi (Mawi Garam), suku Limo Panjang Gantiang, anak kamanakan Datuk Rajo Mansyur, nan mandapek izin dari Ramdan, suku Limo Panjang, anak kamanakan Datuk Tan Maruhun.
Berdasarkan ranji silsilah anak kamanakan Tangah Sawah suku Limo Panjang Rumah Duo Puluah di bawah payuang panji Datuk Tan Maruhun, Ramdan adolah sabagai Mamak nan Tuo dalam kaum Tangah Sawah. Walaupun baitu, izin diberikan indak mambaok kato baiyoh rundiang bamufakat jo anak-kamanakan pihak nan manguasoi harato pusako tinggi sabagai pangka tuo dari almarhumah mande kanduang dari mereka (Budi, Andi, Siti, Tuti, dan Dodi). Karano itu alah disampaikan gugatan bajanjang naiak, nan mintak disalasaikan melalui Datuk Andiko (Dt. Tan Maruhun) manuruik adat nan bajawek, pusako nan batarimo, dan disinan limbago nan ka batolong. Salanjuiknyo karono kato indak dapek putuih, mangko dibaok ka parundiangan saniniak hinggo parundiangan suku Limo Panjang, dan hasianyo baitu pulo. Kini nangko alah disarahkan kapado Kerapatan Adat Nagari (KAN) Sulit Air untuak dimintakkan putusan peradilan perdamaian adat nan saadil-adilnyo.
Majelis Hakim melalui Pengurus KAN Sulit Air alah mengundang masiang-masiang pihak baiak sucaro tertulis maupun lisan untuak manyalasaikan permasalahan iko di dalam sidang Peradilan Perdamaian Adat, nan diadokan pado hari iko Kamis 23 November 2006, nan dimulai di Balairungsari untuak salanjuiknyo dilanjuikkan di Kantor KAN Sulit Air.
Dalam persidangan, Majelis Hakim alah mandanga dan mamintak penjelasan dan keterangan dari masiang-masiang pihak, barikuik saksi-saksi nan dihadirkan. Dalam persidangan alah disampaikan pulo bukti-bukti tertulis sarato tanggapan dan komentar dari berbagai penjelasan dan keterangan sucaro timbal-balik. Kesimpulan sarato pertimbangan Majelis Hakim disampaikan sabalun keputusan ditetapkan, nan di antaronyo adalah hal-hal sebagai berikut:
MANGANAH!.
Sapanjang adat nan balaku di Nagari Sulit Air, nan bagala “cumeti Koto Piliang” dari dahulu sampai kini nangko, lai tacuriang di batu, tiang di awak nan ka mamakaikan. Bahwa dalam masyarakat Minangkabau pado umumnyo, Sulit Air khususnyo, “adat jawek-bajawek, pusako tarimo-batarimo, limbago tolong-batolong”, baitu juo dalam hal “harato pusako randah, pusako tinggi, maupun tanah ulayat pada umumnyo”. Harato pusako tinggi itu adolah milik kaum dalam sabuah payuang panji Panghulu (Datuk) Andiko. Harato pusako tamasuak pusako tinggi diatur penggunaannyo oleh Penghulu Andiko salaku Mamak Kapalo Warih untuak kesejahteraan Kaum yang bersangkutan. Penggunaannyo dapek dikuasokan kapado kamanakan nan padusi (perempuan) sebagai panjawek pusako di rumah nan gadang.
Mamak nan Tuo sarato Mamak Tunganiang dapek dilimpahkan kuaso oleh Penghulu Andiko untuak membantu manjago sarato mangawasi agar tidak tajadi jalan diasak urang lalu, cupak dipapek rang manggaleh atau diganggu gugat dek anak kamanakan nan lain. Sabab, alah jaleh sasok jarami, padan pakuburan masiang-masiang pihak, banabu-nabu bak cubadak, baruang-ruang bak durian di dalam Kaum yang disababkan dek karano ganggam alah bauntuak, hiduik diagieh pangadok. Sarato disikolah Mamak nan Tuo nan harus tahu akan sawah bapamatang, parak babintalak di dalam Kaum nan sapayuang-sapatagak di rumah gadang. Sarato, sasuai jo pituah adat kamanakan barajo ka mamak, mamak barajo ka panghulu, panghulu barajo ka aluah jo patuik, aluah jo patuik barajo ka nan bana, dan nan bana badiri sandirinyo.
MANIMBANG!
Pangka Tuo adolah harato pusako tinggi nan dikuasokan Mamak Kapalo Warih melalui Ninik Mamak dan disapakati dek Kaum, sabagai ulu budi, talago undang kapado kamanakan padusi nan alah barumah tanggo sabagai ganggam nak ba-untuak, hiduik nak bapangadok. Baitu juo “Pangka Tuo” nan dikuasokan pado Zainab dan Rahmat Sutan Batuah pado bulan April 1965. Berdasarkan katerangan Mamak nan Tuo nan banamo: H. Mudin (almarhum) jo surek nan dibuek pado tanggal 25 Maret 1989 nan manarangkan bahwa pambagian Harato Pusako Tinggi bagi anak kamanakan jo urang sumando almarhum antaro Zubaidah-Darmawis talatak di Kampuang Tangah yaitu babantuak sawah dan kolom ikan dan untuak Pangka Tuo Zainab-Rahmat Sutan Batuah, yaitu babantuak sawah talatak di Baliak Parik sarato kolom ikan di Kampuang Tangah, untuak baduo antaro Zubaidah dan Zainab, nan diketahui dek surang kamanakan banamo: Abdul pado maso itu, dan Abdul kini alah almarhum.
Dan, badasarkan katerangan saksi hidup nan ditulis di ateh karateh bamaterai pado tanggal 19 Januari 2006 yaitu nan banamo: Suarni, umur 80 tahun, suku Limo Panjang, jabatan Bundo Kanduang Rumah Duo Puluah di bawah payuang panji Datuk Tan Maruhun. Manarangkan bahwa, pado saat Zainab dan Rahmat Sutan Batuah malaksanakan baralek pado bulan April 1965, beliaulah nan manjujuang bungo sirieh kutiko “bararak ka Simabuah Katianyie” sarato baliau manyaksikan pulo acaro adat “Ma-agieh Pangka Tuo” di Tangah Sawah, Jorong Gando, Nagari Sulit Air.
Dari siko jaleh bahwasanyo permasalahan sangketo harato pusako tinggi nan manyababkan ranggangnyo hubungan silaturrahmi antaro “Mamak jo Kamanakan” dan bahkan manjadikan sangketo nan alun bakasudahan. Untuak dan oleh karano itu, paralu kironyo para Panghulu atau Wakil Panghulu di nagari mambuekkan ranji tantang harato pusako tinggi, sebagai wujud sawah bapamatang, parak bapagah, rimbo bajaliwuong nan babantuak pusako randah, pusako tinggi, maupun tanah ulayat kaum masiang-masiang Panghulu Andiko dalam satiok Kaum dan Suku. Supayo dapek dicari ulu jo muaronyo silang sangketo nan tumbuah dalam adat. Bulieh nan taganak dapek dibandahkan, nan mahilieh nak jaleh muaronyo.
Dan, andaikan tajadi kasalahpahaman tantang Pusako Tinggi dalam bantuak apopun juo, mako surang Panghulu Andiko atau Wakil Panghulu dapek mancari jalan kaluah (solusi) dalam rangka, urang nan mahukum adieh, bakato bana, bayiek itu sacaro individual dalam kaum, maupun dalam nan sa-Datuak Niniak, sampai ka dalam Suku sakalipun. Sabab dalam adat, surang Panghulu Andiko-lah nan akan manyampaikan barih jo balabeh pado Kaum nan basalisieh paham. Karano, disikolah lataknyo urang nan ka mahawai sahabih raso, marosok sahabih gawuoang sarato pucuaknyo nan cewang ka langik, ureknyo nan cungkam ka bumi. Sarato, disikolah liang katabuak, gantiang kaputuih.
Namun, sangketo tanah pusako tinggi nan tajadi, dalam hal iko “pangka tuo” antaro Mamak jo Kamanakan dalam kaum rumah gadang Duo Puluah, di bawah payuang panji Datuk Tan Maruhun, alah dibaok kato baiyoh, rundiang mufakat dalam Kaum karono kusuik tak kunjuang salasai, karuah tak namuah janieh dan alah batampuah pulo bajanjang naiak batanggo turun ka Datuak Niniak Urang Sambilan (Datuk Malakewi), sarato ka dalam pasukuan Limo Panjang. Akan tetapi, sampai disiko liang indak juo tabuak, gantiang indak juo putui sarato panjang nan indak baujuang, lebah nan indak batapi. Kini, biang katabuak, gantiang kaputui, sasudah lurah alah ditajuni, bukik lah didaki dek Pengurus Kerapatan Adat Nagari Sulit Air, sabagai lembaga tertinggi adat dalam Kanagarian Sulit Air, dalam Sidang Majelis Peradilan Perdamaian Adat Nagari, pado hari kini nangko!.
MAMUTUIKAN:
1. Bahwa, Harato Pusako Tinggi nan babantuak salupak sawah atau tanah nan talatak di Baliak Parik, Jorong Silungkang, Nagari Suliak Ayieh, Kabupaten Solok, Provinsi Sumatera Barat, adolah milik Suku Limo Panjang, Kaum Rumah Gadang Duo Puluah di bawah payuang panji Datuk Tan Maruhun. Akan tetapi, ganggam alah ba-untuak, hiduik alah diagiah ba-pangadok, sasuai jo banabu-nabu bak cubadak, baruang-ruang bak durian di dalam Kaum.
2. Bahwa, Ramdan sebagai Mamak nan Tuo, berkewajiban untuak manjago sarato marawat sawah nan tasabuik di ateh dari hal-hal nan marugihkan kepentingan anak kamanakan. Dan, ia tidaklah berhak untuak maambiek hasil dari sawah tasabuik dengan alasan apopun juo. Sabab, harato pusako di Minangkabau adolah milik suatu Kaum nan diatur penggunaannyo oleh Mamak Kapalo Warih, di antaranyo dikuasokan pemanfaatannyo kepado anak kamanakan padusi nan ka manjawek pusako di rumah gadang, nan disabuik: harato pangka tuo. Dan, adat Minangkabau indak mangenal istilah: punah!, kalaulah “indak basijari-basitompok, indaklah basapinjik-basaganggam”, baitu adat nan bajawek sarato pusako nan batarimo.
3. Bahwa, satalah urusan iko diserahkan oleh masiang-masiang pihak kapado Majelis Hakim untuak dicarikan ayia nan janiah sayak nan landai, Majelis Hakim berketetapan untuak menentukan hak penguasaan pangka tuo dari (almarhumah) Zainab kapado anak-anaknyo sandiri, yaitu Siti dan Tuti. Salain itu, anaknyo nan laki-laki yakni Budi, Andi dan Dodi hanyolah sabagai mamak nan bakawajiban untuak manjago sarato mamaliharo pusako tinggi nan alah manjadi hak dunsanak sarato kamanakannyo.
4. Lembaga Kerapatan Adat Nagari cq Bidang Peradilan Adat ma-instruksikan kapado “Niniak Mamak” atau Panghulu Andiko Rumah Duo Puluah (Datuk Tan Maruhun) untuak malaksanakan acaro adat “maisih Pangka Tuo”, bagi anak kamanakan-nyo yaitu Siti dan Tuti, sasuai jo pituah adat “ganggam bauntuak, hiduik bapangadok”.
5. Lembaga Kerapatan Adat Nagari (KAN) Nagari Sulit Air ma-instruksikan pado Barmawi (Mawi Garam) untuak mamindahkan masin heller nan talatak di ateh sawah pangka tuo itu nan talatak di Baliak Parik Jorong Silungkang, kacuali ado kasapakatan jo Siti dan Tuti salaku panarimo pusako manuruik adat nan bajawek pusako nan batarimo di Nagari Sulit Air, dan alah pulo melalui persetujuan datuk andikonyo (Datuk Tan Maruhun).
6. Siti jo Tuti dibabankan mambayieh biaya Peradilan Perdamaian Adat Nagari, nan barupo:
a. Mambayieh Honor Hakim Majelis Peradilan Perdamaian Adat @ Rp 50 000, Rp 150 000
b. Mambayieh Biaya Administrasi Peradilan Adat Rp 100 000
c. Mambayieh Biaya Administrasi KAN Rp 25 000.
________________________________
Jumlah Rp 275 000 (Duo Ratui Tujuah Puluah Limo Ribu Rupiah)
Baitulah kaputusan Peradilan Perdamaian Adat Nagari, Kanagarian Sulit Air nan dilakukan dalam suatu Persidangan, oleh Majelis Hakim Peradilan Perdamaian Adat Nagari nan tadiri dari 3 (tigo) urang Majelis Hakim: Datuk Endang Pahlawan sabagai Katua Majelis dan Datuk Gampo Sinaro sarato Datuk Pado Gomuok masiang-masiang sabagai Anggota Majelis Hakim Peradilan Perdamaian Adat Nagari, sasuai nan ditunjuak oleh Ketua Kerapatan Adat Nagari (KAN) sasuai jo Surek Kaputusan No: 009/KAN-SA/VIII-2006, tertanggal 29 Agustus 2006.
Sidang Majelis Peradilan Perdamaian Adat Nagari dilakukan di ateh Balairuang Sari, atau nan populer dalam pituah adat sabagai Medan nan Balinduang, sarato dalam kawasan Medan nan Bapapaneh, Nagari Sulit Air, pado hari Kamis tanggal 23 Nopember 2006, dan alah dinyatokan tabukak untuak umum.
Majelis Hakim Peradilan Perdamaian Adat
T t d
Datuk Endang Pahlawan
Ketua Majelis
T t d
Datuk Gampo Sinaro
Anggota Majelis
T t d
Datuk Pado Gomuok
Anggota Majelis
Diketahui,
Lembaga Kerapatan Adat Nagari (KAN) Sulit Air
T t d
Datuk Tumangguang
Ketua Umum
min_Latn min_Latn ind_Latn ind_Latn ind_Latn ind_Latn ind_Latn ind_Latn min_Latn sun_Latn quy_Latn min_Latn min_Latn min_Latn min_Latn ind_Latn bjn_Latn min_Latn min_Latn bjn_Latn min_Latn min_Latn zsm_Latn min_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn unk min_Latn min_Latn min_Latn ind_Latn kab_Latn bjn_Latn ind_Latn kab_Latn min_Latn min_Latn kab_Latn min_Latn min_Latn zsm_Latn min_Latn kab_Latn min_Latn zsm_Latn